**Εγγραφές Αλλοδαπών-Αλλογενών φοιτητών (Κυπρίων)**

**ακ. έτους 2022-2023**

Οι εγγραφές των πρωτοετών **Αλλοδαπών-Αλλογενών φοιτητών (Κυπρίων)** του ακαδ. έτους 2022-2023 θα πραγματοποιηθούν από Δευτέρα 12-9-2022 έως Δευτέρα 19-9-2022.

Παρακαλούνται οι ενδιαφερόμενοι την ημέρα που θα επιλέξουν για την εγγραφή τους να βρίσκονται στις 9.00 στη Γραμματεία του Τμήματος.

Οι επιτυχόντες αυτής της κατηγορίας οφείλουν να καταθέσουν αυτοπροσώπως ή με άλλο εξουσιοδοτημένο πρόσωπο στη Γραμματεία του Τμήματος αίτηση συνοδευόμενη από τα δικαιολογητικά για έλεγχο, προκειμένου να εγκριθεί και να ολοκληρωθεί η εγγραφή τους. Εναλλακτικά, λόγω των ειδικών συνθηκών που έχουν προκύψει από την πανδημία του COVID-19, μπορεί να γίνει αποστολή της αίτησης και των δικαιολογητικών με ταχυδρομική συστημένη επιστολή και απόδειξη παραλαβής.

Τα δικαιολογητικά που πρέπει να έχουν μαζί τους οι ενδιαφερόμενοι είναι τα εξής:

• Φωτοαντίγραφο απολυτηρίου Λυκείου

• Βεβαίωση πρόσβασης

• Δύο (2) μικρού μεγέθους φωτογραφίες του υποψηφίου

• Ευκρινές φωτοαντίγραφο ταυτότητας ή διαβατηρίου

• Υπεύθυνη Δήλωση (δίδεται από τη Γραμματεία)

• Αποφοιτήριο ή Πιστοποιητικό διαγραφής (σε περίπτωση προηγούμενης εγγραφής του φοιτητή/τριας σε άλλο Τμήμα)

• Βεβαίωση της αρμόδιας εκπαιδευτικής ή διπλωματικής αρχής της οικείας χώρας από την οποία να προκύπτει ότι ο υποψήφιος έχει φοιτήσει με πλήρη φοίτηση τις δύο τελευταίες τάξεις του Λυκείου ή του αντίστοιχου σχολείου στη χώρα αποφοίτησής του, δηλαδή ο μαθητής να έχει παρακολουθήσει τα οικεία μαθήματα από την έναρξη του διδακτικού έτους και καθόλη τη διάρκειά του.

• Βεβαίωση που να δείχνει την καταγωγή του υποψηφίου και των γονέων του.

(Να προκύπτει σαφώς ότι τουλάχιστον ο ένας εκ των γονέων δεν έχει ελληνική

καταγωγή.)

• Βεβαίωση της αρμόδιας αρχής της οικείας χώρας που να δείχνει την

υπηκοότητα του υποψηφίου

• Υπεύθυνη δήλωση ότι ο υποψήφιος :

**i.** δεν είναι απόφοιτος ελληνικού σχολείου που λειτουργεί στην Ελλάδα

**ii.** δεν είναι κάτοχος πτυχίου σχολής ή τμήματος της Τριτοβάθμιας Εκπαίδευσης της Ελλάδας και

**iii.** δεν έχει εισαχθεί σε σχολή ή τμήμα της Ανώτατης Εκπ/σης της Ελλάδας το έτος 2019 ή προγενέστερα. Οι υποψήφιοι κάτοχοι απολυτηρίου Λυκείου της Κυπριακής Δημοκρατίας, δηλώνουν υπεύθυνα ότι κατέχουν βεβαίωση πρόσβασης του τρέχοντος έτους.

**iv.** δεν έχει αποκτήσει δια αλληλογραφίας τίτλο Δευτεροβάθμιας Εκπαίδευσης του εξωτερικού

**v.** έχει τα δικαιολογητικά που απαιτούνται για την ένταξή του στην ειδική κατηγορία όπου υπάγεται και θα τα προσκομίσει για την εγγραφή του στη Γραμματεία της Σχολής ή Τμήματος της εισαγωγής του.

**vi**. Δεν έχει κάνει μηχανογραφικό με την κατηγορία Ελλήνων του Εξωτερικού για εισαγωγή

στην Τριτοβάθμια εκπαίδευση για το ακαδημαϊκό έτος 2022-2023.

(Σημειώνεται ότι οι υποψήφιοι έχουν υποβάλει την ανωτέρω υπεύθυνη δήλωση μαζί με το ηλεκτρονικό Μηχανογραφικό Δελτίο στην αρμόδια Επιτροπή Συγκέντρωσης και Ελέγχου Αιτήσεων Συμμετοχής και Μηχανογραφικών Δελτίων Αλλοδαπών-Αλλογενών Αποφοίτων Λυκείων ή αντίστοιχων σχολείων Κρατών – Μελών της Ε.Ε., την οποία καταθέτουν και στη γραμματεία ή συμπληρώνουν εκ νέου.)

Από τη Γραμματεία του Τμήματος

8 Σεπτεμβρίου 2022